b'\n_START_ARTICLE_\nSean St Ledger\n_START_SECTION_\nKarriere\n_START_PARAGRAPH_\nSt Ledger blev f\xc3\xb8dt i Birmingham i den \xc3\xb8stlige del af England. Han begyndte startede sin karriere i Peterborough United F.C.s ungdomsafdeling i 2001, inden han \xc3\xa5ret efter blev rykket op p\xc3\xa5 klubbens f\xc3\xb8rstehold. I fire s\xc3\xa6soner spillede han for klubben i Football League Two, hvor det blev til 79 kampe og \xc3\xa9t m\xc3\xa5l.\n_START_SECTION_\nPreston North End F.C.\n_START_PARAGRAPH_\nEfter en pr\xc3\xb8vetr\xc3\xa6ning hos Birmingham City der ikke gav kontrakt, skrev Sean St Ledger i juli 2006 en 3-\xc3\xa5rig kontrakt med Preston North End, der k\xc3\xb8bte spilleren af Peterborough for 225.000 \xc2\xa3. Den 5. august samme \xc3\xa5r fik han debut for Preston i en hjemmekamp mod Sheffield Wednesday. I den f\xc3\xb8rste s\xc3\xa6son spillede han 42 kampe for klubben. I s\xc3\xa6sonen 2007/08 var Sean St Ledger blevet fast mand i startopstillingen, og var med til at undg\xc3\xa5 nedrykning fra League One, efter at klubben havde f\xc3\xa5et Alan Irvine som ny cheftr\xc3\xa6ner._NEWLINE_Den tredje s\xc3\xa6son i Preston North End blev St Ledgers indtil videre bedste, da han scorede seks m\xc3\xa5l og var med til at bringe klubben frem til semifinalerne i play-off til oprykning til The Championship. Her tabte klubben samlet 1-2 til Sheffield United. St Ledger spillede i alt 47 kampe den s\xc3\xa6son._NEWLINE_St Ledger startede 2009/10 imponerende, som han havde gjort den foreg\xc3\xa5ende s\xc3\xa6son, men efter kun syv optr\xc3\xa6dener for Preston, kom St. Ledger til Middlesbrough p\xc3\xa5 en leje aftale, med henblik p\xc3\xa5 et k\xc3\xb8b i januars transfervindue. St. Ledger spillede 15 kampe og scorede to m\xc3\xa5l for Middlesbrough, men det blev aldrig til en permanent aftale med klubben, og han rejste i slutningen af december 2009 tilbage til Preston North End. Han spillede i alt 22 kampe og scorede to m\xc3\xa5l for Preston i den s\xc3\xa6son. I den efterf\xc3\xb8lgende s\xc3\xa6son spillede St Ledger 32 kampe for Preston, og dette blev ogs\xc3\xa5 sidste s\xc3\xa6son i klubben.\n_START_SECTION_\nLeicester City F.C.\n_START_PARAGRAPH_\nDen 4. juli 2011 underskrev Sean St Ledger en 3-\xc3\xa5rig kontrakt med Leicester City. Han fik debut for klubben den 17. august samme \xc3\xa5r i et 1-2 nederlag mod Bristol City. I den f\xc3\xb8rste s\xc3\xa6son spillede han 23 ligakampe for klubben i The Championship.\n_START_SECTION_\nLandshold\n_START_PARAGRAPH_\nSean St Ledger er berettiget til at spille for Irlands fodboldlandshold, p\xc3\xa5 grund af at hans bedstefar er fra den irske by Carlow. St Ledger debuterede for holdet den 6. juni 2009 i en VM-kvalifikationskamp mod Bulgarien. Det f\xc3\xb8rste landskampsm\xc3\xa5l scorede han 10. oktober samme \xc3\xa5r i en VM-kvalifikationskamp p\xc3\xa5 hjemmebane i Cork mod Italien._NEWLINE_I maj 2012 blev han af landstr\xc3\xa6ner Giovanni Trapattoni udtaget til Europamesterskabet i fodbold, der skulle spilles i Ukraine og Polen. I Irlands f\xc3\xb8rste kamp i turneringen, scorede St Ledger holdets eneste m\xc3\xa5l i 1-3 nederlaget mod Kroatien._NEWLINE_Han er (pr. april 2018) noteret for 39 landskampe.'